Na osnovu člana 74b stav 2 Zakona o vodama („Službeni list RCG“, broj 27/07 i „Službeni list CG“, br. 32/11, 48/15 i 52/16), Vlada Crne Gore, na sjednici od 22. juna 2017. godine, donijela je

**ODLUKU**

**O ODREĐIVANJU OSJETLJIVIH PODRUČJA NA VODNOM PODRUČJU DUNAVSKOG I JADRANSKOG SLIVA**

("Službeni list Crne Gore", br. 46/17 od 18. jula 2017.)

Član 1

Ovom odlukom se radi zaštite životne sredine određuju osjetljiva područja na vodnom području Dunavskog i Jadranskog sliva na teritoriji Crne Gore na kojima je neophodan veći nivo prečišćavanja otpadnih voda do dostizanja propisanog kvaliteta voda.

Član 2

Osjetljiva područja na vodnom području Dunavskog i Jadranskog sliva su područja koja su eutrofna ili podložna eutrofikaciji, područja namijenjena zahvatanju vode za piće i druga zaštićena područja.

Vodno područje Dunavskog sliva je u cjelini sliv osjetljivog područja.

Osjetljiva područja na vodnom području Jadranskog sliva su:

1. rijeka Zeta sa pritokama i akumulacije: Liverovići, Krupac, Vrtac i Slano;
2. Kapetanovo jezero i rijeka Morača sa pritokama;
3. sliv Skadarskog jezera sa pritokama osim Morače;
4. sliv rijeke Bojane; i
5. sliv vodotoka koji se direktno ulivaju u Jadransko more, osim rijeke Bojane, uključujući:
* akumulaciju Grahovo, područja namijenjena zahvatanju vode za piće, područje Nacionalnog parka Lovćen i rezervat prirode Solila,
* Bokokotorski zaliv, i
* priobalne morske vode do granične linije od koje se mjeri širina teritorijalnih voda.

Član 3

Prikaz osjetljivih područja iz člana 2 ove odluke dat je u Prilogu koji je sastavni dio ove odluke.

Član 4

Ova odluka stupa na snagu osmog dana od dana objavljivanja u „Službenom listu Crne Gore“.

**Vlada Crne Gore**

Broj:\_\_\_\_\_\_\_\_ **Predsjednik,**

Podgorica,\_\_\_\_\_\_\_\_\_2017. godine **Duško Marković**

 **PRILOG**

PRIKAZ OSJETLJIVIH PODRUČJA NA VODNOM PODRUČJU DUNAVSKOG I JADRANSKOG SLIVA

